# Pomoć pri postavljanju

Postavljanje FairEmail-a prilično je jednostavno. Trebate dodati barem jedan račun da biste primili e-poštu i barem jedan identitet ako želite slati e-poštu. Brzo postavljanje će dodati račun i identitet u jednom potezu za većinu glavnih davatelja usluga.

## Zahtjevi

Za postavljanje računa i identiteta potrebna je internetska veza.

## Brzo postavljanje

Samo odaberite odgovarajućeg davatelja usluga ili *Drugi davatelj usluga* i unesite svoje ime, adresu e-pošte i lozinku i dodirnite *Provjeri*.

Ovo će raditi za većinu davatelja usluga e-pošte.

Ako brzo postavljanje ne uspije, morat ćete ručno postaviti račun i identitet. Pogledajte upute u nastavku.

## Postavljanje računa - za primanje e-pošte

Za dodavanje računa dodirnite *Ručno postavljanje i više opcija*, dodirnite *Računi* i dodirnite dugme 'plus' pri dnu i odaberite IMAP (ili POP3). S popisa odaberite provajdera, unesite korisničko ime, koje je uglavnom vaša adresa e-pošte i unesite svoju lozinku. Dodirnite *Provjeri* da biste se omogućili da se FairEmail poveže s poslužiteljem e-pošte i preuzme popis sistemskih mapa. Nakon pregleda izbora mape sustava možete dodati račun dodirom na *Spremi*.

Ako vaš davatelj nije na popisu davatelja, postoje tisuće davatelja, odaberite *Prilagođeno*. Unesite ime domene, primjerice *gmail.com* i dodirnite *Dohvati postavke*. Ako vaš davatelj usluga podržava [auto-otkrivanje](https://tools.ietf.org/html/rfc6186), FairEmail će ispuniti ime poslužitelja i broj porta. U suprotnom, provjerite upute za postavljanje ispravnog imena IMAP poslužitelja, broja porta i protokola za šifriranje (SSL/TLS ili STARTTLS). Više o ovome pogledajte [ovdje](https://github.com/M66B/FairEmail/blob/master/FAQ.md#authorizing-accounts).

## Postavljanje identiteta - za slanje e-pošte

Slično tome, za dodavanje identiteta dodirnite *Ručno postavljanje i više opcija*, dodirnite *Identiteti* i dodirnite dugme 'plus' pri dnu. Unesite ime koje želite da se pojavi u adresi e-pošte koju šaljete i odaberite povezani račun. Dodirnite *Spremi* da biste dodali identitet.

Ako je račun konfiguriran ručno, vjerojatno ćete morati i ručno konfigurirati identitet. Unesite ime domene, primjerice *gmail.com* i dodirnite *Dohvati postavke*. Ako vaš davatelj usluga podržava [auto-otkrivanje](https://tools.ietf.org/html/rfc6186), FairEmail će ispuniti naziv poslužitelja i broj porta. U suprotnom, provjerite upute za postavljanje ispravnog imena SMTP poslužitelja, broja porta i protokola za šifriranje (SSL/TLS ili STARTTLS).

Pogledajte [ovaj FAQ](https://github.com/M66B/FairEmail/blob/master/FAQ.md#FAQ9) o korištenju aliasa.

## Davanje dozvola - za pristup podacima o kontaktima

Ako želite potražiti adrese e-pošte, prikazati fotografije kontakata itd., morat ćete dati dopuštenje za čitanje podataka za kontakt FairEmailu. Samo dodirni *Dopusti* i odaberi *Dopusti*.

## Postavljanje optimizacija za baterije - za kontinuirano primanje e-poruka

Na novijim verzijama Androida Android će staviti uređaje za spavanje kad je ekran neko vrijeme isključen kako bi smanjio potrošnju baterije. Ako želite primati nove poruke e-pošte bez odgađanja, trebali biste onemogućiti optimizaciju baterije za FairEmail. Dodirni *Upravljanje* i slijedi upute.

## Pitanja ili problemi

Ako imate pitanje ili problem, molimo vas da [potražite ovdje](https://github.com/M66B/FairEmail/blob/master/FAQ.md) pomoć.